ไฟแนนซ์ทูเดย์
ตั้งแต่มีข่าวไวรัสโทรจันเล่นงานเครื่องคอมพิวเตอร์ลูกค้า และปลอมตัวเป็นลูกค้าโอนเงิน
3 ก.ค. 2555

ตั้งแต่มีข่าวไวรัสโทรจันเล่นงานเครื่องคอมพิวเตอร์ลูกค้า และปลอมตัวเป็นลูกค้าโอนเงิน 
จากบัญชีอินเทอร์เน็ตแบงกิง ออกไปเข้าบัญชีโจรไฮเทค จำนวนลูกค้าที่ใช้บริการธนาคารทางอินเทอร์เน็ตก็ลดฮวบ เพราะกลัวว่าไม่รู้ตัวเองจะโดนแจ็ก พอตเมื่อไหร่




เรื่องนี้ ช.ชดา เห็นว่าไม่ใช่เรื่องเล็กเสียแล้ว ควรจะมีการนำเรื่องไปหารือกันในสมาคมธนาคารไทย นี่ไม่ใช่เรื่องของธนาคารแห่งใดแห่งหนึ่ง แต่นี่คือปัญหาของระบบ โดยมีประชาชนที่ไม่มีความรู้ด้านเทคโนโลยีตกเป็นเหยื่อ
...แหล่งข่าวจากธนาคารธนชาตกระซิบมาว่า ในเร็วๆ นี้ จะมี การจิ้มพนักงานเลิกจ้างเป็นรายคน จ่ายเงินชดเชยให้ครบถ้วนตามกฎหมาย เนื่องจากเมื่อควบรวมกิจการของธนาคารธนชาตและธนาคารนครหลวงไทยแล้ว พนักงานบางส่วนปรับตัวไม่ได้ ต้องจำใจเลิกจ้าง
แต่พนักงานของธนาคารนคร หลวงไทยตั้งข้อสังเกตก็คือ ผู้บริหารมักจะคิดว่าพนักงานธนาคารธนชาตเดิม เก่ง ดี มีประสิทธิภาพมากกว่าพนักงานแบงก์นครหลวงไทย นี่คือปัญหาทำให้พนักงานไม่สามารถรวมกันเป็นหนึ่งเดียวได้
...วันแรกในตำแหน่งผู้อำนวยการสำนักงานสลากกินแบ่งรัฐบาล พล.ต.ต.อรรถกฤษณ์ ธารีฉัตร ยืนยันจะแก้ไขปัญหาสลากเกินราคา สลากปลอม ฟังดูดี แต่ถ้าทำได้ เค้าทำกันไปนานแล้วละค่ะท่านขา